Valg af formidlingsprojekt: Arbejd med jeres bedste kilde
I har i jeres grupper rangordnet tre kilder på forskellige skalaer. Nu skal I arbejde videre med den kilde, der er blevet placeret som nr. 1 flest gange – altså den 'bedste' kilde.

Formålet er, at I nu prøver kræfter med at bruge kilden aktivt: at fortolke, omforme og formidle den på nye måder. I vælger selv én af de to nedenstående muligheder, alt efter hvad der passer bedst til jeres kilde.

I har ca. 20 minutter til at lave et første udkast (det behøver ikke være færdigt, men en tydelig idé med tanker om produktet). Når I har skrevet lidt tanker ned om projektet, kan I smide disse ind i ChatGPT, som kan hjælpe jer med at visualisere jeres tanker og og gøre det til et produkt. I må også gerne komme med visualiseringer og bud på anden vis fx via Tiktok, Canva eller lignende. Tænk kreativt! :)
Hvis der er tid efterfølgende, taler I med en nabogruppe, om den udvalgte kilde og hvilket produkt I har lavet. 

1. Historien på vrangen
Vend jeres kilde fuldstændig på hovedet.
· Reklame → gør den til en advarsel.
· Nyhedsartikel→ lav den som et meme eller en sang/digt
· Digt eller sang → lav det til en nyhedsartikel.
I vælger selv hvad I vil omforme jeres kilde til, ovenstående er blot ideer. 

2. Fake history news
Lav en fake nyhed eller et SoMe-opslag ud fra jeres kilde.

· Vælg en afsender (fx nationalist, satiriker, reklamebureau, influencer).
· Brug kilden til at fortælle en ny historie.

Lav en nyhedsoverskrift eller SoMe-opslag. Tænk på, hvordan den nye afsender vil bruge viden fra jeres valgte kilde – hvad vil de sige med den? Vil de være enige eller uenige med udsagnet? 
Fx en nationalist der er helt enig med budskabet fra DBU-reklamen, men måske knap så enig med Suspekt-sangen?
